4-எத்தில்பீனால்

4-எத்தில்பீனால் (4-Ethylphenol) என்பது C8H10O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும்.

இயற்கைத் தோற்றம் 

பிரட்டானோமைசெசு என்ற அழுகிய ஈசுட்டுவினால் மது மற்றும் பியர் போன்ற பானங்களில் 4-எத்தில்பீனால் உற்பத்தி செய்யப்படுகிறது. உணர்வுத் தொடக்கநிலை 140 மைக்ரோ கிராம்/லிட்டர் என்ற அளவுக்கு அதிகமான அடர்த்தியை எட்டும்போது மதுவின் வாசனையைச் இச்சேர்மம் கொடுக்கிறது. சில பியர் வகைகளில் உயர் 4-எத்தில்பீனால் அளவு அனுமதிக்கப்படுகிறது. இருப்பினும் மீவுயர் அளவு 4-எத்தில்பீனால் அளவு பியரை குடிக்கமுடியாத பானமாக்கிவிடுகிறது. 4-எத்தில்பீனாலின் இந்த அளவு பிரட்டானோமைசெசின் அடர்த்தியோடும் நடவடிக்கையோடும் விகிதச்சம தொடர்பைக் கொண்டுள்ளது. எனவே ஈசுட்டின் இருப்பினைக் கண்டறிய உதவும் அடையாளங்காட்டியாக பயன்படுத்தப்படுகிறது. 4-எத்தில்பீனால் உற்பத்தி செய்யும் திறனில் பிரட்டானோமைசசின் முயற்சிகளிடையே குறிப்பிடத்தக்க வேறுபாடுகள் உள்ளன.

உயிர் வேதியியல் 

முன்னோடிச் சேர்மமான பாரா-குமாரிக் அமிலத்திலிருந்து 4-எத்தில்பீனால் உற்பத்தி செய்யப்படுகிறது. பிரட்டானோமைசசு இதை சின்னமேட்டு டிகார்பாக்சிலேசு நொதியின்  வழியாக 4-வினைல்பீனாலாக மாற்றுகிறது. பின்னர் வினைல் பீனால் ரிடக்டேசு என்ற நொதி இதை 4-எத்தில்பீனாலாக ஒடுக்குகிறது. குமாரிக் அமிலம் சில சமயங்களில் வளர்ப்பூடகத்துடன் சேர்க்கப்பட்டு வாசனையின் மூலமாக பிரட்டானோமைசசை அடையாளம் காண்பதற்கான நேர்மறை முடிவுகளைத் தருகிறது.

மேற்கோள்கள்

புற இணைப்புகள் 
4-Ethylphenol oral toxicity data 

பீனால்கள்